**ΕΙΔΙΚΟΙ ΟΡΟΙ ΠΡΟΜΗΘΕΙΑΣ**

**Για την απευθείας ανάθεση προμήθειας ειδών διατροφής (είδη παντοπωλείου, είδη κρέατος και είδη οπωρολαχανικών) για τις ανάγκες των Μονάδων Εποπτευόμενων Διαμερισμάτων Ασυνόδευτων Ανηλίκων στα Ιωάννινα και στη Κοζάνη, προϋπολογιζόμενης δαπάνης 1.259,04 ευρώ χωρίς ΦΠΑ και 1.422,72 ευρώ συμπεριλαμβανομένου του Φ.Π.Α.**

**CPV: (κρέας: 15110000-2, διάφορα προϊόντα διατροφής: 15800000-6, οπωροκηπευτικά: 03221200-8)**

1. **Η προμήθεια θα ανατεθεί με τη διαδικασία της απευθείας ανάθεσης και με κριτήριο την χαμηλότερη τιμή για το σύνολο των ζητούμενων ειδών ανά ΟΜΑΔΑ κάθε ΤΜΗΜΑΤΟΣ άνευ ΦΠΑ.**
2. **Οι ενδιαφερόμενοι οικονομικοί φορείς μπορούν να προσφέρουν για μια δύο ή και όλες τις ΟΜΑΔΕΣ του εκάστοτε τμήματος και για ένα ή/και όλα τα ΤΜΗΜΑΤΑ της προμήθειας.**
3. Προσφορά που υποβάλλεται για μέρος των ζητούμενων ειδών ή ποσοτήτων της ΟΜΑΔΑΣ του κάθε ΤΜΗΜΑΤΟΣ απορρίπτεται ως απαράδεκτη.
4. Εναλλακτικές προσφορές δεν γίνονται δεκτές. Σε περίπτωση ισοδύναμων προσφορών η ΑΡΣΙΣ θα προβεί στην κατακύρωση της προμήθειας με βάση τη διάταξη του άρθρου 90 παρ. 1 του ν. 4412/2016.
5. Η προσφορά ισχύει και δεσμεύει τον ανάδοχο έως τις **31/03/2022.**
6. Η ανάθεση τίθεται σε ισχύ από 31/01/2022 έως και 31/03/2022.
7. **Oι ποσότητες που αναφέρονται στην κάθε ΟΜΑΔΑ, αντιστοιχούν στον αριθμό των ωφελούμενων και στην ποσότητα του είδους που του αναλογεί (είτε είναι ίσες είτε πολλαπλάσιες είτε υποπολλαπλάσιες) για αυτό και αναφέρονται και οι συγκεκριμένες μονάδες μέτρησης των ειδών.**
8. Οι ποσότητες για κάθε είδος καθορίστηκαν με βάση τις εκτιμώμενες ανάγκες της Μονάδας και μπορούν να μεταβληθούν (να αυξηθούν, να μειωθούν ή να μηδενιστούν) ανάλογα με τις πραγματικές της ανάγκες, όπως αυτές θα διαμορφωθούν κατά τη διάρκεια εκτέλεσης της προμήθειας.
9. **Η παράδοση των τροφίμων θα γίνεται µε δαπάνες του προμηθευτή και µε δικά του μεταφορικά μέσα**, τα οποία θα πρέπει να είναι καθαρά και απολυμασμένα, σύμφωνα µε τις ισχύουσες διατάξεις περί μεταφοράς τροφίμων και στο χώρο της Μονάδας.
10. **Η αποστολή των ειδών θα γίνεται τμηματικά κατόπιν συνεννόησης με τη Μονάδα**, μετά από την ανάθεση της σύμβασης στον μειοδότη ανάδοχο και εντός προθεσμίας 5 ημερών, **για το** **Τμήμα 1 στα Ιωάννινα, στη διεύθυνση Δωδώνης 10 & Σπ. Καλιάφα 1, ΤΚ 44332 τηλ 2651400823 και για το Τμήμα 2 στην Κοζάνη στη διεύθυνση Αγ. Χριστοφόρου 6, ΤΚ 50100, τηλ 2461049799**
11. Η παραλαβή των προσφερόμενων ειδών θα πραγματοποιείται από τον αρμόδιο υπάλληλο της ΑΡΣΙΣ που θα προσυπογράφει το σχετικό δελτίο παραλαβής και θα ελέγχει εάν η παράδοση των προϊόντων έγινε σύμφωνα με τους όρους της πρόσκλησης. Εφίσταται η προσοχή του προμηθευτή όπως στο δελτίο αποστολής και στο αντίστοιχο τιμολόγιο αναγράφονται λεπτομερώς χαρακτηρισµοί του προσκοµιζοµένου είδους, κατηγορία και τόπος προέλευσης και κάθε χαρακτηριστικό γνώρισμα.
12. Η ΑΡΣΙΣ θα καταβάλλει την αξία των ειδών, που θα προμηθευτεί στα πλαίσια της παρούσας πρόσκλησης **εντός ενενήντα (90) ημερών** ύστερα από την παράδοση των ειδών και την έκδοση από τον προμηθευτή των παρακάτω δικαιολογητικών πληρωμής:
* Τιμολόγιο-Δελτίο Αποστολής, στο οποίο να αναγράφονται το είδος, η ποσότητα, η τιμή μονάδας, η συνολική αξία των ειδών και οι νόμιμες επιβαρύνσεις,
* Βεβαίωση ασφαλιστικής ενημερότητας, για είσπραξη σε ισχύ σύμφωνα με την ισχύουσα νομοθεσία (για ασφαλιστικές εισφορές του προσωπικού),
* Βεβαίωση ασφαλιστικής ενημερότητας ΕΦΚΑ μη μισθωτών για είσπραξη σε ισχύ σύμφωνα με την ισχύουσα νομοθεσία, ανάλογα με τη νομική μορφή του αναδόχου (αφορά ατομικές επιχειρήσεις),
* Φορολογική ενημερότητα για είσπραξη σε ισχύ, ή Βεβαίωση φορολογικής οφειλής για είσπραξη σε ισχύ σύμφωνα με την ισχύουσα νομοθεσία (σε περίπτωση μη απόδοσης των ληξιπρόθεσμων φορολογικών οφειλών).
1. Τα ζητούμενα είδη της προμήθειας θα πρέπει να είναι Α΄ ποιότητας, να συνοδεύονται από εγγύηση άριστης ποιότητας, νόμιμα και ευρέως κυκλοφορούντα στην αγορά σύµφωνα µε τις σχετικές Αγορανοµικές και Υγειονοµικές διατάξεις.
2. Η παρουσίαση των υποχρεωτικών ενδείξεων στην επισήμανση των προϊόντων, πρέπει να είναι σύμφωνη µε την Ενωσιακή και Εθνική νομοθεσία.
3. Ο προμηθευτής εγγυάται ότι τα τρόφιµα θα είναι άριστης ποιότητας χωρίς αλλοιώσεις, νοθείες, προσβολές από μικροοργανισμούς, έντομα ή ακάρεα, γαιώδεις προσμίξεις, τοξικές ουσίες, ανεπιθύμητες οσμές, χρωματισμούς και άλλα ανεπιθύμητα οργανοληπτικά χαρακτηριστικά, σύμφωνα µε τις διατάξεις της εθνικής και ευρωπαϊκής νομοθεσίας και τις σχετικές προδιαγραφές των επισήμων κρατικών φορέων τροφίμων.
4. Ο προμηθευτής υποχρεούται να εφαρμόζει τους κανόνες ορθής υγιεινής πρακτικής και να θεσπίζει, εφαρμόζει και διατηρεί πάγια διαδικασία ή διαδικασίες βάσει των αρχών HACCP σε όλα τα στάδια της αποθήκευσης και διακίνησης.
5. Ο προµηθευτής έχει την υποχρέωση ν’ αντικαταστήσει κάθε ποσότητα τρόφιμου που προµήθευσε, µέσα σε δύο εργάσιµες (2) ηµέρες αφότου διαπιστωθεί παράβαση των παραπάνω διαβεβαιώσεων. Οι δαπάνες επιστροφής στον προµηθευτή των ακατάλληλων τροφίµων και αποστολής των νέων σε αντικατάσταση των ακατάλληλων, θα βαρύνουν τον προµηθευτή.
6. Εφόσον από τη χρήση των ακατάλληλων τροφίµων προκλήθηκαν αρνητικές επιπτώσεις στην υγεία όσων τα κατανάλωσαν, ο προµηθευτής υποχρεούνται να αναλάβει όλες τις δαπάνες αποκατάστασης της βλάβης που προξένησε από τα ακατάλληλα τρόφιµα.
7. Όσα είδη είναι συσκευασμένα/ τυποποιημένα θα έχουν την κατάλληλη σήμανση (ημερομηνία παραγωγής/λήξης).
8. Όλα τα προϊόντα θα πρέπει να πληρούν τις προδιαγραφές που ορίζονται από τον Κώδικα Τροφίμων και Ποτών.
9. Οι παραπάνω τεχνικές προδιαγραφές αποσκοπούν στον καθορισµό των απαιτήσεων για την προµήθεια όλων των ειδών της παρούσας σύμβασης.
10. Ο προµηθευτής λαµβάνει γνώση των Ειδικών Όρων της προμήθειας και δεσµεύεται ότι θα συµµορφώνεται πλήρως με αυτούς, όπως αυτοί περιγράφονται λεπτομερώς στην παρούσα πρόσκληση. Μη τήρηση αυτών των όρων και των τεχνικών προδιαγραφών συνεπάγεται την απόρριψη της παραλαβής.
11. Η ΑΡΣΙΣ διατηρεί το δικαίωμα να αυξομειώσει την ποσότητα κατακύρωσης στα πλαίσια του προϋπολογισμού ή να διακόψει οποτεδήποτε και μονομερώς την προμήθεια, ανάλογα με τις ανάγκες της. Στην περίπτωση αυτή Ο ΠΡΟΜΗΘΕΥΤΗΣ δεν έχει δικαίωμα να απαιτήσει την εκτέλεση της προμήθειας μέχρι την κάλυψη του συνολικού προϋπολογισμού της.
12. Η ανάθεση μπορεί να τροποποιηθεί κατόπιν αιτήματος της ΑΡΣΙΣ και με τη σύμφωνη γνώμη του αναδόχου, κατά τα προβλεπόμενα στο ν. 4412/2016 περί προμηθειών του Δημοσίου.
13. Η εκχώρηση των υποχρεώσεων και των δικαιωμάτων του αναδόχου σε τρίτους ΑΠΑΓΟΡΕΥΕΤΑΙ.
14. Τον προμηθευτή βαρύνουν οι νόμιμες κρατήσεις όπως αυτές ισχύουν κατά την ημέρα υπογραφής της σύμβασης.
15. Οι παραπάνω όροι θεωρούνται δεσμευτικοί, με ποινή απόρριψης της προσφοράς σε περίπτωση μη συμμόρφωσης σε κάποιον από αυτούς.

**ΤΕΧΝΙΚΑ ΧΑΡΑΚΤΗΡΙΣΤΙΚΑ**

1. **Στα κρέατα δεν θα περιλαμβάνεται χοιρινό σε καμία περίπτωση.**
2. Όλα τα προϊόντα πρέπει να είναι τυποποιημένα, σφραγισμένα και σε άριστη κατάσταση. Επί των συσκευασιών να υπάρχουν οι απαραίτητες ενδείξεις η δε σήμανση να είναι σύμφωνη με τις διατάξεις σήμανσης τροφίμων. Ο χρόνος βιωσιμότητας των προσφερόμενων προϊόντων ως προς την ημερομηνία λήξης να είναι τουλάχιστον το 80% του συνολικού χρόνου συντήρησης, την ημέρα της παράδοσης. Όλα τα προϊόντα θα πρέπει να πληρούν τις προδιαγραφές που ορίζονται από τον Κώδικα Τροφίμων και Ποτών. Συγκεκριμένα: Όσα είδη είναι συσκευασμένα/ τυποποιημένα θα έχουν την κατάλληλη σήμανση (ημερομηνία παραγωγής/λήξης). Τα ζυμαρικά και το ρύζι να είναι Α’ ποιότητας.
3. ΑΛΛΑΝΤΙΚΑ: Τα αλλαντικά καθώς και οι πρώτες ύλες και ενδείξεις τους να είναι σύμφωνα με τις εκάστοτε περί τροφίμων ισχύουσες διατάξεις. Οι προμηθεύουσες τον ανάδοχο μονάδες θα έχουν κωδικό αριθμό κτηνιατρικής έγκρισης (κωδικό αριθμό Ε.Ε.), σύστημα HACCP ή θα τηρούν φακέλους αυτοελέγχων και κανόνες ορθής πρακτικής υγιεινής. Στη χρήση αλλαντικών απαγορεύεται το χοιρινό.
4. ΟΠΩΡΟΛΑΧΑΝΙΚΑ: Τα οπωρολαχανικά θα είναι πρώτης ποιότητας, της εποχής και θα πληρούν τις προδιαγραφές της Ε.Ε. Απαγορεύεται η παραλαβή φρούτων ελαττωματικών. Για τα φρούτα που προσφέρονται σε συσκευασία με περισσότερες από μια σειρά θα πρέπει όλες οι σειρές να είναι πρώτης ποιότητας. Οι συσκευασίες των οπωρολαχανικών να είναι καθαρές και απαλλαγμένες από ξένες ύλες με ευθύνη του αναδόχου. Τα οπωρολαχανικά να είναι απαλλαγμένα από υπολείμματα φυτοφαρμάκων, ραδιενεργά κατάλοιπα και να μην είναι μεταλλαγμένα.
5. ΑΥΓΑ: Τα προμηθευόμενα αυγά να είναι Α’ Κατηγορίας και να πληρούν τις εκάστοτε ισχύουσες διατάξεις της Ελληνικής Νομοθεσίας και τις διατάξεις της Ε.Ε. και να είναι άνω των 53γρ. (μέγεθος Μ).
6. ΓΑΛΑ ΥΨΗΛΗΣ ΠΑΣΤΕΡΙΩΣΗΣ ΣΥΣΚΕΥΑΣΜΕΝΟ: Τα προμηθευμένα είδη πρέπει να πληρούν τις εκάστοτε περί τροφίμων ισχύουσες διατάξεις του Ν. 4254/2014, (ΦΕΚ Α’ 85) Μέτρα στήριξης και ανάπτυξης της ελληνικής οικονομίας στο πλαίσιο εφαρμογής του ν. 4046/2012 και άλλες διατάξεις, άρθρο πρώτο, υποπαράγραφος ΣΤ.8.και να προέρχονται από νομίμως λειτουργούντα εργοστάσια. Ιδιαίτερη έμφαση πρέπει να δοθεί στις προδιαγραφές για την αποθήκευση και την μεταφορά. Το παστεριωμένο γάλα πρέπει να έχει υποβληθεί σε επεξεργασία που περιλαμβάνει την έκθεση σε υψηλή θερμοκρασία για μικρό χρονικό διάστημα (τουλάχιστον 71,7ο C για 15’’ ή ισοδύναμος συνδυασμός) ή σε διαδικασία παστερίωσης που χρησιμοποίει διαφορετικούς συνδυασμούς χρόνου και θερμοκρασίας για την επίτευξη ισοδυνάμου αποτελέσματος. Το παστεριωμένο γάλα πρέπει να παρουσιάζει αρνητική αντίδραση στην δοκιμασία φωσφατάσης και θετική αντίδραση στη δοκιμασία υπεροξειδάσης. Ωστόσο, επιτρέπεται η παραγωγή παστεριωμένου γάλακτος με αρνητική αντίδραση στην δοκιμασία υπεροξειδάσης υπό την προϋπόθεση ότι η ετικέτα του γάλακτος φέρει ένδειξη όπως υψηλής παστερίωσης. Αμέσως μετά από την παστερίωση να ψύχεται το συντομότερο δυνατόν σε θερμοκρασία που δεν υπερβαίνει τους 6ο στην οποία και συντηρείται, αποθηκεύεται και διανέμεται, η δε διάρκεια της συντήρησής του καθορίζεται με ευθύνη του παρασκευαστή και δεν μπορεί να υπερβαίνει τις 5 ημέρες συμπεριλαμβανομένης και της ημερομηνίας παστερίωσης. Στην συσκευασία πρέπει απαραιτήτως να γράφεται έντυπη η ημερομηνία της παστεριώσεως. Το παστεριωμένο γάλα μπορεί να είναι περιεκτικότητας 0% ή 1,5% ή 3,5% σε λιπαρά κατά την κρίση της ΑΡΣΙΣ. Τα κουτιά πρέπει να παραδίδονται στη Μονάδα σε κιβώτια με εσωτερικά χωρίσματα και να έχουν χειρολαβές ώστε να προστατεύεται στις μετακινήσεις. Οι συσκευασίες (κιβώτια) πρέπει να επιστρέφονται στον προμηθευτή. Η μεταφορά να γίνεται με αυτοκίνητα – ψυγεία αυτοδύναμου ψύξεως και να φέρουν την σχετική άδεια της κατά τόπου κτηνιατρικής υπηρεσίας.
7. ΕΙΔΗ ΓΑΛΑΚΤΟΚΟΜΙΑΣ: Τα είδη γαλακτοκομίας (τυρί προδιαγραφές Π.Ο.Π., κασέρι προδιαγραφές Π.Ο.Π., κεφαλοτύρι προδιαγραφές Π.Ο.Π.) θα πρέπει να έχουν υποστεί πλήρη και επιτυχή ωρίμανση, να είναι απαλλαγμένα από αντικανονικές οσμές και να μην παρουσιάζουν αλλοιώσεις υφής και χρώματος. Προκειμένου για φέτα τα τρίμματα αποκλείονται. Τα σκληρά και ημίσκληρα τυριά να είναι Α’ ποιότητας ή επώνυμα για τα έχοντα διεθνείς ή εθνικές προδιαγραφές, και στην προσφορά να δηλώνεται η προέλευσή τους, η οποία θα προέρχεται από μονάδα με κωδικό αριθμό κτηνιατρικής έγκρισης του κράτους προέλευσης και εφαρμόζει σύστημα HACCP. Γενικά τα είδη γαλακτοκομίας να πληρούν τις εκάστοτε περί τροφίμων ισχύουσες γενικές και ειδικές διατάξεις.
8. ΜΠΑΧΑΡΙΚΑ: Τα μπαχαρικά να είναι αρίστης ποιότητος, τυποποιημένα σε κατάλληλη συσκευασία. Εξωτερικά της συσκευασίας να αναγράφεται η προέλευση και εγγυημένη ημερομηνία.
9. ΕΛΑΙΟΛΑ∆Ο ΠΑΡΘΕΝΟ: Ιδιαίτερη βαρύτητα δίδεται στα έλαια και παράγωγά τους που θα χρησιµοποιούνται για την Παρασκευή των γευμάτων των ωφελούμενων. Ειδικότερα θα πρέπει να είναι σύµφωνα µε τις διατάξεις του άρθρου 124 της αρ. 15523/31-08-2006 ΚΥΑ (ΦΕΚ 1187/τ.Β’/31-08-2006). Συγκεκριµένα: Πρόκειται αποκλειστικά για: Ελαιόλαδο εξαιρετικό παρθένο, δηλαδή ελαιόλαδο ανωτέρας κατηγορίας που παράγεται απευθείας από ελιές και µόνο µε µη µηχανικές µεθόδους, σύµφωνα µε τις ισχύουσες διατάξεις. Ελαιόλαδο παρθένο, δηλαδή ελαιόλαδο ανωτέρας κατηγορίας που παράγεται απευθείας από ελιές και µόνο µε µη µηχανικές µεθόδους, σύµφωνα µε τις ισχύουσες διατάξεις. Ελαιόλαδο που αποτελείται από εξευγενισµένα ελαιόλαδα και παρθένα ελαιόλαδα, σύµφωνα µε τις ισχύουσες διατάξεις.
10. ΗΛΙΕΛΑΙΟ: Θα πρέπει να εμφανίζει τα ακόλουθα χαρακτηριστικά, σύμφωνα με το άρθρο 73 του Κώδικα Τροφίμων και Ποτών: να μην έχει οξύτητα σε ελαϊκό οξύ μεγαλύτερη από 0,3 και υγρασία και πτητικές ουσίες στους 105οC άνω από 0,05%.,το ποσοστό υπολείμματος σε πετρελαϊκό αιθέρα να μην είναι μεγαλύτερο από 0,05 άνυδρου σπορέλαιου, η περιεκτικότητα σε σάπωνες να μην είναι ανώτερη του 0,015% και να δίνει αντίδραση σπορέλαιου. Θα διατίθεται σε συσκευασία του ενός (1) λίτρου, κατάλληλη για τρόφιμα.
11. **Όλα τα προϊόντα θα πρέπει να πληρούν τις προδιαγραφές που ορίζονται από τον Κώδικα Τροφίμων και Ποτών.**